पाएं अपने शहर की ताज़ा ख़बरें और फ्री ई-पेपरडाउनलोड करें
2 मई, रविवार के ग्रह-नक्षत्र कुछ लोगों के लिए ठीक नहीं है। एस्ट्रोलॉजर डॉ. अजय भाम्बी का कहना है कि आज सिंह, कन्या, तुला, धनु और मीन राशि वाले लोगों को पूरे दिन संभलकर रहना होगा। इन 5 राशियों के कामकाज में रुकावटें आ सकती हैं। इसलिए रविवार ठीक नहीं कहा जा सकता। इनके साथ ही मेष, वृष, मिथुन, कर्क और मकर राशि वाले लोगों पर सितारों का मिला-जुला असर रहेगा। वहीं, वृश्चिक और कुंभ राशि वाले लोगों के लिए दिन अच्छा रहेगा। इन 2 राशियों के नौकरीपेशा और बिजनेस करने वाले लोगों को सितारों का साथ मिल सकता है।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- यह समय शांतिपूर्ण तरीके से व्यतीत करने का है। आपने अपनी दिनचर्या से संबंधित जो योजनाएं बनाई हैं उन पर गंभीरता से अमल करें। प्रॉपर्टी की खरीद-फरोख्त से संबंधित कार्यों को आगे टालना उचित रहेगा।
नेगेटिव- इस समय निवेश संबंधी अगर कोई प्लानिंग कर रहे हैं, तो समय अनुकूल नहीं है। नुकसान भी हो सकता है। बिना किसी कारण के मन में कुछ उदासी जैसे भाव भी रहेंगे। सकारात्मक लोगों के सानिध्य में कुछ समय अवश्य व्यतीत करें।
व्यवसाय- कार्यक्षेत्र में गतिविधियां सामान्य रहेंगी। किसी भी काम में जल्दबाजी ना करें। अपने खर्चों पर भी नियंत्रण रखें। इस समय आर्थिक मंदी रह सकती हैं। सरकारी सेवारत व्यक्तियों का समाज के प्रति उचित सहयोग रहेगा।
लव- पारिवारिक वातावरण सुखद रहेगा। घर के सदस्य एक दूसरे की भावनाओं और जरूरतों का ध्यान रखेंगे।
स्वास्थ्य- स्वास्थ्य ठीक रहेगा। परंतु कफ प्रकृति के लोग वर्तमान वातावरण से अपना उचित बचाव अवश्य रखें।
भाग्यशाली रंग- हरा, भाग्यशाली अंक- 6
वृष - पॉजिटिव- अपने आत्मविश्वास तथा योग्यता से घर का वातावरण सकारात्मक बनाकर रख सकेंगे। आपका कर्म के प्रति विश्वास आपके भाग्य को बल देगा। कोई दिक्कत आने पर किसी सरकारी रिटायर्ड व्यक्ति से आपको उचित सहयोग और सलाह मिल सकती है।
नेगेटिव- किसी निकट संबंधी के स्वास्थ्य की वजह से मन कुछ विचलित रहेगा। किसी मित्र को आर्थिक मदद भी करनी पड़ सकती है। घर में किसी छोटी सी बात को लेकर वाद-विवाद ना खड़ा होने दें। बच्चों को भी अपने कैरियर को लेकर कुछ तनाव बना रहेगा।
व्यवसाय- पब्लिक डीलिंग, ऑनलाइन, मीडिया संबंधित व्यवसाय में उचित गतिविधियां चलती रहेंगी। परंतु मेहनत की अधिकता रहेगी। नौकरी में अपने अधीनस्थ कर्मचारियों का उचित सहयोग बना रहेगा।
लव- पति-पत्नी के आपसी संबंध मधुर रहेंगे। घर का माहौल भी अनुशासित तथा मर्यादित बना रहेगा।
स्वास्थ्य- पेट से संबंधित किसी भी प्रकार की दिक्कत होने पर लापरवाही ना करें। अपना खान-पान संयमित रखें।
भाग्यशाली रंग- सफेद, भाग्यशाली अंक- 5
मिथुन - पॉजिटिव- आपका सोच-समझकर निर्णय लेना और कोशिश करके अधिकतर काम स्वयं ही निपटाना आपको सफलता देगा। रुका हुआ पैसा टुकड़ों में मिल सकता है। दिक्कत आने पर किसी वरिष्ठ व्यक्ति की मदद आपके लिए बहुत ही सहायक रहेगी।
नेगेटिव- कभी-कभी मन में नकारात्मक विचार उठने से आप अपने लक्ष्य से भटक सकते हैं। इस समय बच्चों का भी अपनी पढ़ाई से ध्यान भटक रहा है। गैरकानूनी कार्यो में बिल्कुल भी रुचि ना लें।
व्यवसाय- कार्यक्षेत्र में बहुत अधिक प्रतिस्पर्धा का सामना करना पड़ेगा। परंतु कार्य करते समय अपने स्वास्थ्य संबंधी गतिविधियों का भी ध्यान रखना जरूरी है। ऑफिस के काम घर से ही संचालित होते रहेंगे परंतु साथ ही दिक्कतें भी बढ़ेंगी।
लव- पति-पत्नी के बीच संबंध मधुर रहेंगे। घर परिवार की जरूरतों का ध्यान रखना भी आपका दायित्व है।
स्वास्थ्य- स्वास्थ्य ठीक रहेगा। नजला, जुकाम जैसी परेशानी होने पर लापरवाही ना बरतें। तथा आयुर्वेदिक चीजों का सेवन करें।
भाग्यशाली रंग- क्रीम, भाग्यशाली अंक- 1
कर्क - पॉजिटिव- इस समय बहुत अधिक धैर्य और संयम रखने की जरूरत है। हर बात को गहराई से समझना और उस पर अमल करना आपका विशेष गुण रहेगा। किसी निकट संबंधी द्वारा शुभ समाचार मिलने से घर में खुशी का माहौल रहेगा।
नेगेटिव- किसी की कोई नकारात्मक बात आपको व्यथित कर सकती हैं। अपना मनोबल बनाकर रखें। व्यर्थ की गतिविधियों में समय नष्ट ना करके अपने घर परिवार की जरूरतों का ध्यान रखें। बड़े बुजुर्गों के साथ कुछ समय अवश्य व्यतीत करें।
व्यवसाय- व्यवसायिक गतिविधियों में कुछ महत्वपूर्ण फैसले लेने की जरूरत है। साथ ही कार्यप्रणाली में भी कुछ बदलाव लाने होंगे। कर्मचारियों की गतिविधियां परेशान कर सकती हैं, लेकिन तनाव लेने के बजाए समझदारी से समस्या का हल निकालें।
लव- पारिवारिक वातावरण ठीक रहेगा। नजदीकी लोगों के साथ कुछ समय व्यतीत करने तथा विचारों का आदान-प्रदान करने से राहत मिलेगी।
स्वास्थ्य- अत्यधिक तनाव की वजह से मानसिक और शारीरिक थकान रह सकती हैं। मेडिटेशन और योगा अवश्य करें।
भाग्यशाली रंग- ऑरेंज, भाग्यशाली अंक- 9
सिंह - पॉजिटिव- विपरीत परिस्थिति में आप अपनी कार्यकुशलता द्वारा हल निकाल लेंगे। साथ ही पिछले कुछ समय से चल रही किसी समस्या का समाधान मिलने से राहत और सुकून महसूस करेंगे। निकट संबंधियों तथा दोस्तों के साथ संबंधों में नजदीकियां बढ़ेंगी।
नेगेटिव- इस समय अपनी योजनाओं को कार्य रूप देने के लिए समय अनुकूल नहीं है। नकारात्मक विचार ना उपजने दे। विद्यार्थियों को अपनी शिक्षा संबंधी गतिविधियों में और अधिक मेहनत की जरूरत है।
व्यवसाय- व्यवसाय में गतिविधियां तकरीबन बंद ही रहेंगी। परंतु धैर्य बनाकर रखें। जल्दी ही परिस्थितियां सामान्य हो जाएंगी। ऑफिस संबंधी गतिविधियों में किसी प्रकार की राजनीति आपको परेशान कर सकती हैं।
लव- जीवनसाथी के स्वास्थ्य को लेकर कुछ चिंता रहेगी। प्रेम संबंधों में भावनात्मक नजदीकियां बढ़ेंगी।
स्वास्थ्य- स्वास्थ्य ठीक रहेगा। अत्यधिक कार्यभार तथा थकान की वजह से मांसपेशियों में दर्द और खिंचाव रह सकता है।
भाग्यशाली रंग- गुलाबी, भाग्यशाली अंक- 3
कन्या - पॉजिटिव- हर कार्य को योजनाबद्ध तरीके से करते जाएं, अवश्य ही सफलता मिलेगी। पिता या पिता समान किसी व्यक्ति का सहयोग भी रहेगा। घर में बच्चे की किलकारी से संबंधित शुभ सूचना मिलने से प्रसन्नता का माहौल रहेगा।
नेगेटिव- पारिवारिक सुख शांति में पुरानी नकारात्मक बातों को हावी ना होने दें। कुछ समय आध्यात्मिक और धार्मिक गतिविधियों में भी व्यतीत करें। इससे विचारों में सकारात्मकता आएगी।
व्यवसाय- व्यवसायिक नजरिये से समय सामान्य ही रहेगा। प्रॉपर्टी डीलिंग से जुड़े व्यवसाय में कोई नुकसान होने की आशंका है। इस समय किसी भी प्रकार का व्यापारिक अनुबंध ना करें। युवा वर्ग अपने कैरियर के प्रति गंभीर रहेंगे।
लव- घर की किसी समस्या को लेकर आपसी मतभेद रह सकते हैं। परिस्थितियों को शांतिपूर्ण तरीके से सुलझाने का प्रयास करें।
स्वास्थ्य- इस समय आत्म बल में कमी तथा शारीरिक कमजोरी महसूस होगी। योगा और मेडिटेशन करें तथा सकारात्मक रहें।
भाग्यशाली रंग- नीला, भाग्यशाली अंक- 7
तुला - पॉजिटिव- काम की अधिकता रहेगी परंतु अपनी क्षमता के अनुसार ही काम को अंजाम दें। कोई शुभ समाचार मिलने से आप खुद को भावनात्मक रूप से बहुत ही सशक्त महसूस करेंगे। आपके व्यक्तित्व में भी निखार आएगा।
नेगेटिव- चचेरे भाई-बहनों से किसी वजह से संबंधों में खटास आ सकती है। अपनी ईगो और गुस्से पर भी नियंत्रण रखें। इस समय कोई भी महत्वपूर्ण निर्णय लेना उचित नहीं है। वर्तमान गतिविधियों पर ही ध्यान दें।
व्यवसाय- कार्यक्षेत्र में कुछ समस्याएं आने से तनाव रहेगा। काम की अधिकता की वजह से अपने ऊपर ज्यादा जिम्मेदारियां ना लें। धन संबंधी मामलों में किसी के साथ समझौता करना आपके लिए नुकसानदेह रह सकता है।
लव- पारिवारिक वातावरण सुखद और सामंजस्य से पूर्ण बना रहेगा। प्रेम संबंधों में भी प्रगाढ़ता आएगी।
स्वास्थ्य- खान-पान के प्रति सावधानी बरतें। अपच और एसिडिटी की समस्या रहेगी।
भाग्यशाली रंग- आसमानी, भाग्यशाली अंक- 9
वृश्चिक - पॉजिटिव- लंबे समय से चली आ रही किसी चिंता का समाधान मिलने से सुकून मिलेगा। परिवारिक सदस्यों के साथ निवेश संबंधी गतिविधियों पर भी विचार विमर्श होगा। युवाओं को कैरियर से संबंधित इंटरव्यू में सफलता भी मिल सकती हैं।
नेगेटिव- अपनी योजनाओं को पूरी तरह से सोच-विचार करके ही क्रियान्वित करें। जल्दबाजी से दिक्कतें बढ़ सकती हैं। कभी-कभी आपके विचारों में संकीर्णता भी हावी हो जाती है। आत्म अवलोकन द्वारा अपनी इस कमीं को भी दूर करने का प्रयास करें।
व्यवसाय- व्यवसायिक परिस्थितियां कुछ अनुकूल होगी। इस समय बाहरी संसाधनों द्वारा कोई उचित आर्डर मिलने की संभावना है। पूरी तरह प्रयासरत रहे तथा उपलब्धियों को हाथ से निकलने ना दें। ऑफिस के किसी प्रोजेक्ट को पूरा करने में सफलता मिलेगी।
लव- अपने घर परिवार पर किसी बाहरी व्यक्ति का हस्तक्षेप ना होने दें। इसका असर घर की व्यवस्था पर पड़ सकता है।
स्वास्थ्य- बदलते मौसम की वजह से एलर्जी जैसी दिक्कत रहेगी। पॉल्यूशन और भीड़भाड़ वाले स्थान पर जाने से परहेज करें।
भाग्यशाली रंग- गुलाबी, भाग्यशाली अंक- 4
धनु - पॉजिटिव- सकारात्मक बने रहने के लिए रचनात्मक तथा रुचि पूर्ण कार्यों में कुछ समय अवश्य व्यतीत करें। इससे आपको मानसिक सुकून मिलेगा और रिलैक्स महसूस करेंगे। घर के रखरखाव संबंधी गतिविधियों में भी समय व्यतीत होगा।
नेगेटिव- अनावश्यक खर्चों पर अंकुश लगाएं। इस समय आर्थिक स्थिति कुछ मध्यम रहेगी। आज अपनी किसी योजना को क्रियान्वित करने के लिए असमंजस की स्थिति रहेगी। विरोधियों की गतिविधियों को भी नजरअंदाज ना करें।
व्यवसाय- अगर व्यवसाय में किसी नए काम की शुरुआत की है, तो अभी धैर्य ही रखना उचित है। क्योंकि अभी समय अनुकूल नहीं है। किसी के द्वारा दी गई सलाह भी आपके लिए परेशानी का कारण बनेगी इस बात का अवश्य ध्यान रखें।
लव- पति-पत्नी के बीच घर की व्यवस्था को लेकर कुछ अनबन हो सकती है। परंतु दूसरों से उम्मीद करने के बजाए अपने स्वभाव में भी बदलाव लाना जरूरी है।
स्वास्थ्य- ब्लड प्रेशर तथा डायबिटीज संबंधी नियमित जांच अवश्य करवाएं और उचित इलाज लें। इस समय लापरवाही करना ठीक नहीं है।
भाग्यशाली रंग- लाल, भाग्यशाली अंक- 1
मकर - पॉजिटिव- आज किसी समाज सेवी संस्था में अपना उचित सहयोग देंगे। जिससे आपको आत्मिक सुकून मिलेगा। आपके व्यक्तित्व और कार्यप्रणाली में भी बेहतरीन निखार आएगा। युवाओं को अपनी मेहनत के अनुरूप उचित परिणाम भी हासिल होंगे।
नेगेटिव- संबंधों में किसी भी तरह के मनमुटाव की स्थिति न उत्पन्न होने दें। समझदारी और शांतिपूर्ण तरीके से समय व्यतीत करना ही उचित है। व्यर्थ के कार्यों में समय नष्ट ना करके अपनी ऊर्जा सकारात्मक गतिविधियों में लगाएं।
व्यवसाय- व्यवसाय संबंधी गतिविधियों पर मनन और चिंतन करने की जरूरत है। क्योंकि वर्तमान वातावरण की वजह से कार्य प्रणाली में भी परिवर्तन लाना होगा। इस समय लाभ की अपेक्षा मेहनत ज्यादा रहेगी। परंतु जल्दी ही स्थिति अनुकूल भी हो जाएगी।
लव- पारिवारिक व्यवस्था को लेकर पति-पत्नी के बीच कोई तकरार रह सकती हैं। परंतु आपसी सामंजस्य द्वारा समस्या का हल निकलेगा और घर का वातावरण भी सुखद रहेगा।
स्वास्थ्य- कोई वंशानुगत बीमारी संबंधी पुराना रोग दुबारा उठ सकता है। जिसकी वजह आपकी लापरवाही ही है। अपनी दिनचर्या व्यवस्थित रखें।
भाग्यशाली रंग- ऑरेंज, भाग्यशाली अंक- 1
कुंभ - पॉजिटिव- पिछली कुछ असफलताओं से सीखकर आप अपने कार्यों को और अधिक बेहतरीन करने का प्रयास करेंगे। साथ ही संबंधों में आए मतभेदों को भी सुलझाने का प्रयास सफल रहेगा। विद्यार्थियों का इंटरव्यू अथवा कैरियर संबंधी परीक्षा की तैयारी में पूरा ध्यान रहेगा।
नेगेटिव- अपने ऊपर काम का बहुत ज्यादा बोझ ना लें। इस समय अपने व्यक्तिगत कार्यों पर भी ध्यान देने की जरूरत है। आलस और लापरवाही से आप अपना कोई नुकसान भी कर सकते हैं, इस बात का खास ध्यान रखें।
व्यवसाय- नौकरी और व्यवसाय में अनुकूलता बनी रहेगी। उचित अवसर भी मिलेंगे। लेकिन इस समय आय की स्थिति कुछ कम ही रहेगी। प्रतिद्वंद्वियो की गतिविधियों पर भी नजर रखें। कोई लाभदायक ऑफिशियल यात्रा स्थगित होने से मन कुछ उदास रहेगा।
लव- प्रेम संबंधों को पारिवारिक स्वीकृति मिलने से मन प्रसन्न रहेगा। परिवार के प्रति समर्पण तथा सहयोग पारिवारिक माहौल को उत्तम बनाकर रखेगा।
स्वास्थ्य- आपका सकारात्मक दृष्टिकोण आपकी कार्य क्षमता को और अधिक बढ़ाएगा। तथा शारीरिक और मानसिक रूप से आप स्वस्थ महसूस करेंगे।
भाग्यशाली रंग- गहरा पीला, भाग्यशाली अंक- 8
मीन - पॉजिटिव- पिछले कुछ दिनों से आप जिस कार्य को करने के लिए प्रयासरत थे, आज उससे संबंधित कोई उम्मीद बन सकती है। किसी नजदीकी संबंधी के साथ मतभेद दूर होने से संबंधों में सुधार आएगा तथा आपकी खोई हुई प्रतिष्ठा भी दोबारा हासिल होगी।
नेगेटिव- आय और व्यय में बेहतर तालमेल बनाकर रखें। बच्चों की समस्याओं को ध्यानपूर्वक सुनें और सुलझाने का भी प्रयास करें। किसी के भी साथ व्यवहार करते समय नकारात्मक शब्दों का प्रयोग करना दूसरों को आहत कर सकता है।
व्यवसाय- अभी व्यवसाय में विस्तार संबंधी योजनाओं को स्थगित करना उचित रहेगा। किसी भी प्रकार के गैरकानूनी काम में भी रुचि के प्रति नौकरीपेशा लोग सचेत रहें, उनकी किसी गलती की वजह से अधिकारी वर्ग नाराज हो सकता है।
लव- व्यस्तता की वजह से घर परिवार पर अधिक समय नहीं दे पाएंगे। परंतु पारिवारिक सदस्यों का सहयोग घर की व्यवस्था उत्तम और संतुलित बनाकर रखेगा।
स्वास्थ्य- माइग्रेन और सिरदर्द की समस्या बढ़ने से परेशान रहेंगे। जिसकी वजह एसिडिटी ही है। उचित और संयमित खानपान व दिनचर्या रखें।
भाग्यशाली रंग- लाल, भाग्यशाली अंक- 9
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva zho_Hant eng_Latn